Ustaški stražari ubijaju zatvorenike u logoru Jasenovac.
**Genocid u NDH** je bilo sustavno istrebljenje naroda i društvenih grupa koje je ustaška ideologija proglasila nepoželjnim. Žrtve genocida u okupiranoj Hrvatskoj i Bosni i Hercegovini, odnosno marionetskoj tvorevini NDH, su bili najvećim delom Srbi, a zatim Jevreji i Romi.

Genocid su provodili hrvatski fašisti, ustaše, uz pomoć njemačkog i talijanskog okupatora.

Nacistička okupacija
--------------------

*Glavni članci: Okupacija Jugoslavije, Generalplan Ost, i NDH*
Fašistička okupacija Jugoslavije.
Njemački nacisti su nameravali da osvoje "životni prostor" na istoku na račun slovenskih naroda. U slučaju Balkana, nameravali su da "pomere" Južne Slovene istočno. Ubrzo nakon okupacije Jugoslavije i uspostave NDH, u njemačkom poslanstvu je održana koferencija, kojom je predsjedavao njemački veleposlanik u Zagrebu Siegfried Kasche, na kojoj je odlučeno da se prisilno evakuiraju Slovenci iz Slovenije u Hrvatsku i Srbiju, i Srbi iz Hrvatske u Srbiju. Ova odluka je rezultat telegrama Ministarstva spoljnih poslova, broj 389, datiranog 31. maja 1941. Joachim von Ribbentrop, ministar vanjskih poslova Trećeg Reicha, je kasnije pred sudom u Nimbergu priznao da su ove naredbe nastale u njegovom uredu.

Ustaška politika prema Srbima će dobiti svoj finalni oblik nakon sastanka Hitler-Pavelić 6.6. 1941. kada Hitler podstiče Pavelića da rješi "srpsko pitanje" rječima: 

> Ako NDH želi biti stabilna, netolerantna nacionalistička politika se mora voditi 50 godina pošto previše tolerancije može stvoriti samo probleme.
> 
> – Adolf Hitler

Prislina preseljenja stanovništva su dogovorena "međudržavnim sporazumom" Njemačke i NDH. Nacistička Njemačka je trebalo s anektiranog dijela Slovenije protjerati 220.000 - 260.000 Slovenaca u NDH, a NDH protjerati isti broj Srba u Nedićevu Srbiju. Ovaj sporazum o protjerivanjima će ubrzo biti ometen ustankom u Jugoslaviji, pa će na teritoriju NDH biti deportovano samo 9.343 Slovenaca, a s druge strane po njemačkim rječima u ilegalnim transportima će biti protjerano 118.100 Srba (jun - oktobar 1941).

Hitler je tretirao Slovene kao nižu rasu, privremeno favorizujući neke od njih radi ostvarenja svojih ciljeva. Nadajući se povlašćenom položaju u novom nacističkom poretku, hrvatski fašisti su proglasili Hrvate arijevskom rasom, Gotima. No, Hitler je za Hrvate imao druge planove, kao što je govorio svojim glavešinama: "*Kasnije jednom doći ćemo na to, da Hrvatsku inkorporiramo u Rajh ili da iz nje napravimo protektorat*".

Ciljane grupe
-------------

### Jevreji

*Glavni članci: Holokaust i Holokaust u NDH*
Obilježena židovska djeca u NDH.
Prva organizirana hapšenja i pogubljenja Židova počinju u maju/svibnju 1941. godine i ona će potrajati do augusta/kolovoza 1942. godine. Ustaške vlasti će od Berlina tražiti da presele hrvatske Jevreje u Istočnu Evropu, što je prihvaćeno u maju 1942. godine, tako da Nemci tri meseca kasnije odvoze u svoje logore 5.000 Jevreja. Ministar policije Andrija Artuković izjavljuje 25.2. 1942 kako je NDH rješila židovsko pitanje.

Po proceni pomoćnika Adolfa Eichmanna u logorima NDH će se tijekom decembra/prosinca 1942. nalaziti još 2.000 njih. Posljednja veća organizirana kampanja protiv Jevreja se vodi na proleće 1943. kada se dodatnih 2.000 vodi u njemačke logore smrti.

Od oko 40.000 Jevreja na području NDH rat će po procjeni Goldsteina preživjeti njih samo 9.000 , ali zbog korumpiranog režima (specijalne dozvole ministarstva unutrašnjih poslova ) ili rodbinskih veza zagrebačka židovska zajednica će jedina u Jugoslaviji dočekati oslobođenje.

### Romi

Slično Jevrejima, nacistička ideologija je smatrala i Rome nižom rasom, pa će i njih zadesiti slična sudbina. U NDH će ih tokom rata biti ubijeno između 22.000 i 28.000  to jest praktički sve koje su Ustaše uspjele uhvatiti.

### Srbi

*Glavni članak: Zločini nad Srbima u Drugom svetskom ratu*
Koncentracijski logor Stara Gradiška
Poverljivi izveštaj pukovnika Alemanna zapovedniku Ustaške nadzorne službe Eugenu Kvaterniku o masovnim ubistvima srpskih rudara krampom od 11. veljače 1942. godine.
Nacistička ideologija je Slovene općenito smatrala nižom rasom, ali je Hitler isprva nameravao da iskoristi hrvatske fašiste, ustaše, dok ne ostvari planove glede drugih južnih Slavena, pre svega Slovenaca i Srba. Hitler je doveo na vlast hrvatske fašiste, čija se ideologija zasnivala na mržnji protiv Srba.

Glavni je cilj ustaša bio "rješavanje" problema velike srpske manjine (1. 900 000 ljudi od ukupnog broja od 6. 300 000 stanovnika) na teritoriju NDH. Ustaško "rješavanje" srpskog problema se provodilo u tri vida: pokoljima, progonima i pokrštavanjem.

Srbi su proglašeni za državne neprijatelje koji su po ustaškoj mitologiji odgovorni za na desetke hiljada ubojstava (stvarni broj je bio oko stotinjak) tijekom represije kraljevine Jugoslavije, te za uljeze koji nisu živjeli u "hrvatskim krajevima" do turskih osvajanja. Službeno ustaško opravdanje za početak pokolja će biti navodna srpska ubijanja Hrvata u Čapljini 14 - 17.4. 1941.. U stvarnosti ta ubijanja će biti bitka između vojske lojalne kraljevini Jugoslaviji i vojnika lojalnih NDH u kojoj gine 28 osoba koje podržavaju Ustaše. Bez obzira na tu činjenicu u ustaškoj mitologiji ova bitka će biti prikazana kao srpska pobuna na koju se mora odgovoriti svom snagom.

Zakoni protiv Srba počinju da se ređaju poslije 25. aprila, kad je Ante Pavelić potpisao »Zakonsku odredbu o zabrani ćirilice«. Uslijedila je »Zakonska odredba o prelazu s jedne vjere na drugu«, pa o ukidanju svih »srpsko-konfesionalnih pučkih škola i zabavišta«. Zabranjena je srpska pravoslavna vjera, jer »nije u skladu s novim državnim uređenjem«. Kretanja Srba su ograničena. Na rukavu su morali nositi plavu traku sa slovom P.

U prva dva mjeseca NDH Srbi su bili izloženi maltretiranjima i protjerivanjima, ali je ustaška vlast počela s masovnim masakrima tek nakon službenog Hitlerovog dopuštenja 6.6. 1941. Veličina pokolja na području gdje NDH ima potpunu vlast se vrlo dobro može vidjeti u Mostaru gdje broj Srba s 5.000 pada na 852 u razdoblju travanj - listopad 1941. Dio njih je bio ubijen, dio protjeran, a dio je pobjegao.

### Ostali

Među žrtvama genocida u Hrvatskoj nalazi se i velik broj Hrvata antifašista, i drugih protivnika ustaškog režima.

Logori
------

*Glavni članak: Koncentracioni logori u NDH* 
> Posle svega smo se uputili u koncentracioni logor koji je bio smešten u jednoj fabrici. Užasna slika. Malo muškaraca, mnogo žena i dece slabo odevene, kojima je postelja bila hladni kamen. Goli kosturi... Komandant logora — dripac. Ignorisao sam ga. Svojoj ustaškoj pratnji sam rekao: ,Kad čovek ovo vidi, on može samo da pljune... samo da pljune, moja gospodo!' I najstrašnije: u jednoj prostoriji, duž zida, na retko nabacanoj slami, svakako zbog moje 'inspekcije', oko pedesetoro gole dece, delom već mrtve, delom na izdisaju! Ne treba zaboraviti da su koncentracione logore pronašli Britanci u Burskom ratu. Ali ova staništa groze u Hrvatskoj, pod poglavnikom koga smo mi ustoličili, vrhunac su užasa. Najgore, međutim, treba da je u Jasenovcu, u koji običan smrtnik ne sme ni da priviri...
> 
> – Edmund Glaise-Horstenau

Fašistički koncentracioni logori u Jugoslaviji u Drugom svetskom ratu
Tela žrtava koncentracionog logora Jasenovac u reci Savi 1945.
Kao i druge fašističke države, NDH će na svom području osnovati koncetracione logore. Prvi od njih 19 je logor Jadovno kod Gospića  koji se osniva 18.6. 1941. a najzloglasniji će postati koncentracioni logor Jasenovac.

Glavni koncentracioni logori u NDH su bili:

* Logor Jasenovac
* Logor Stara Gradiška
* Logor Sajmište
* Logor Stupačinovo
* Logor na ostrvu Pagu, sastojao se iz dva dela: logor Slana i logor Metajna
* Logor Đakovo
* Logor Gospić
* Logor Jadovno
* Logor Caprag
* Logor Lepoglava
* Logor Danica u Koprivnici
* Logor Kerestinec
* Logor Kruščica, kraj Travnika
* Logor Lobor, blizu Zlatara (u Zagorju), uglavnom za žene i decu
* Logor Tenja
* Logor Jastrebarsko
* Logor Vila Luburić
* Dečji logor u Livnu
* Logor Donja Gradina

### "Srbosjek"

"Srbosjek" kakav se koristio u Logoru Jasenovac
Konc-logori u NDH ostali poznati i po ozloglašenom oružju za brzo ubijanje, koje se kolokvijalno naziva "srbosjek". Radilo se, zapravo, o modifikaciji poljoprivrednog alata, nožu pričvršćenom za rukavicu, koji je inicijalno korišten za brzo rezanje u poljoprivrednim radovima.

Otpor
-----

*Glavni članci: Ustanak u NDH i Narodnooslobodilačka borba Jugoslavije*
Rezultat ustaške politike ubrzo postaje opći ustanak u NDH. Usljed razvoja narodnooslobodilačke borbe i gubitka kontrole nad velikim delom teritorija, Ante Pavelić i ustaški vrh bivaju prinuđeni da započnu politiku smirivanja.

1942. godine započinje suradnja četnika sa NDH, po principu da ustaše štite hrvatska sela, a četnici srpska. Bez obzira na taj dogovor, tijekom godine još dolazi do "incidenata" u kojima ustaše vrše pokolj srpskih sela, a četnici hrvatskih, ali 1943. godine jačanjem partizana i pod pritiskom njemaca NDH odustaje seoskih pokolja.

Broj žrtava
-----------

*Glavni članak: Demografski gubici Jugoslavije u drugom svjetskom ratu*
Spomenik žrtvama Jasenovca
Broj žrtava u NDH, pa i širem području Jugoslavije, decenijama po završetku Drugog svjetskog rata ostaje predmet velikih nacionalističkih kontroverzi.

Prema relevantnim procenama ukupni demografski gubici Jugoslavije iznose oko milijun osoba. Tijekom pregovora o ratnoj odšteti između SR Njemačke i SFRJ biti će stvorena lista ubijenih i područja gdje su oni živjeli. Po toj listi na području Nezavisne Države Hrvatske (SR Bosna i Hercegovina + SR Hrvatska) od strane okupatora i domaćih izdajnika ubijeno je 62 % od svih ubijenih s poznatim imenom i prezimenom u Jugoslaviji to jest 371.794 osoba , ali se s nepoznatim žrtvama broj podiže na 483.000 osoba. U slučaju ako se ovom broju dodaju i nevine žrtve koje nisu ubijene, ali su umrle zbog ratnih uvjeta dolazi se do oko 821.000 mrtvih na području NDH.

Osim ovih podataka koji se prije svega bave žrtvama na cijelom teritoriju Jugoslavije, Savez udruženja boraca Narodnog oslobodilačkog rata (SUBNOR) je istraživanjem došao do broja od 156.000 (46.000 partizana + 110.000 civila) na teritoriju današnje Hrvatske. Po nacionalnosti među poginulima tijekom borbi ili masakriranima od okupatora i kvislinga s područja SR Hrvatske je bilo 84.000 Srba, 55.000 Hrvata, 6.000 Židova, 5.000 Roma i 5.000 pripadnika ostalih narodnosti 

Između predratnog popisa iz 1931. i prvog posleratnog popisa iz 1948. godine, broj Srba na području nekadašnje NDH, uz genocidu je opao obuhvatala Hrvatsku i Bosnu i Hercegovinu, je opao za preko 56.000:

| Srbi | Hrvatska | Bosna i Hercegovina | **Ukupno** |
| --- | --- | --- | --- |
| **1931 popis stanovništva** | 633.000 | 1.028.139 | 1.661.139 |
| **1948 popis stanovništva** | 543.795 | 1.061.000 | 1.604.911 |
| **Ukupno** | **- 89,205** | **+ 32.861** | **- 56.344** |

### Demografske procjene Žerjavića

*Glavni članak: Srbi u NDH: Broj žrtava*
Međutim, gore navedene brojke ne uzimaju u obzir važne faktore. Na primjer, kao što je hrvatski demograf Vladimir Žerjavić pokazao, neki bosanski Muslimani su se 1948. izjasnili ko Srbi, tako da je broj "pravih" Srba 1948. bio 1.061.000. A još važnije od tog je da gore navedene brojke ne uzimaju u obzir priordni priraštaj stanovništva tokom 17 godina izmedju popisa 1931. i 1948. Tako da je Žerjavić prvo izračunao očekivano stanovništvo 1948, to jest da nije bilo gubitaka rata, dodajuči prirodni priraštaj izmedju 1931. i 1941. Od toga Žerjavić onda odbija stvarno stanovništvo iz popisa 1948. da dobije ratne gubitke. To je prikazano u tabeli dole (za kompletnu računicu, pogledajte članak Srbi u NDH: Broj žrtava.)

| Srbi | Hrvatska | Bosna i Hercegovina | **Ukupno** |
| --- | --- | --- | --- |
| **a. 1931 popis stanovništva** | 633.000 | 1.028.139 | 1.661.139 |
| **b. 1948 očekivano stanovništvo** | 681.000 | 1,241,000 | 1.922.000 |
| **c. 1948 popis stanovništva** | 544,000 | 1,061,000 | 1,605,000 |
| **d. Gubitak=b-c** | **-137,000** | **-180,000** | **-317,000** |

Sličnom metodom Žerjavić je izračunao i ostale gubitke u NDH:

* **322.000 Srba**, što je 17% ukupnog srpskog stanovništva u NDH, i najveća procentualna smrtnost u Evropi, nakon Židova
* **192.000 Hrvata**, to jest 6% hrvatskog stanovništva, za koje Žerjavić navodi da je 50,000 umrlo na ustaško-domobranskoj strani, dočim je velika većina Hrvata stradala od strane nacista, fašista i njihovih ustaških suradnika
* **77.000** Muslimana
* **26.000** Židova, većina istrijebljeni u ustaškim logorima
* **16.000 Roma**, gotovo svi istrijebljeni u ustaškim logorima

### Američki državni Muzej Holokausta

Američki državni muzej Holokausta (United States Holocaust Memorial Museum) u Washington-u, navod sljedeću procjenu broja žrtava:

* **32,000 Židova**, od kojih su 12.000 do 20.000 ubijeni u Jasenovcu
* **25,000 Roma**, ili gotovo cjelokupno romsko stanovništvo NDH
* **320,000 do 340,000 Srba**, to jest oko 17%, ili svaki šesti Srbin u NDH, što je nakon Židova i Roma procentualno najveće stradanje u Evropi tokom 2. svjetskog rata

Jewish Virtual Library također navodi 32.000 židovskih zrtvi u NDH

Svjedočanstva genocida u NDH
----------------------------

Svjedočenje Židovke **Cijordane Friedlender** o istrebljenju djece od strane ustaša u Staroj Gradiški. Komandant logora, Ante Vrban, priznao je ove zločine na svom suđenju:

*U to vrijeme nove žene i djeca su svakodnevno pristizali u logor u Staroj Gradiški. Par tjedna kasnije, Ante Vrban [zapovjednik logora] naredio je da sva djeca budu odvojena od majki i stavljena u jednu prostoriju. Desetoro nam je bilo naredjeno da ih nosimo tamo. Djeca su plazila po sobi, a jedno dijete je stavilo ruku i nogu kroz vrata, tako da se vrata nisu mogla zatvorit. Vrban je viknuo: 'Gurnite!' Kad to nisam učinila, on je zalupio vrata i slomio djetetu nogu. Tada zgrabi djete za nogu, i zalupi ga o zid dok ga nije ubio. Nakon toga smo nastavili nositi djecu u sobu. Kada je soba bila popunjena, Vrban je donio otrovni plin i sve jih pobio.* 

Očevid iz izvještaja Hitlerovog **Generala von Horstenau-a** o posjeti Jasenovcu:

*Mi smo sada ušli u koncentracioni logor u pretvorenoj tvornici. Užasni uvjeti. Nekolicina muškaraca, mnogo žena i djece, bez dovoljno odjeće, spava se na kamenoj ploci noću, jauci na daleko, krik i plač. Zapovjednik logora - hulja, ja sam ga ignorirao, ali umjesto tog sam rekao mom ustaškom vodiču: "Ovo je dovoljno da se covjek ispovraća".*
*A onda najgore od svega: soba uz čije zidove leži na slami koja je upravo donesena zbog mog pregleda, nešto poput pedesetak gole djece, od kojih polovina mrtvi, a druga polovica umire. Ne treba zaboraviti da su izumitelji koncetracionih logora Britanci za vrijeme Burskog rata. Međutim, ti logori su dostigli svoj vrhunac odvratnosti ovdje u Hrvatskoj, pod Poglavnikom instaliranim od naše strane. Najveće od svih zla mora da je Jasenovac, gdje nijedan običan smrtnik ne smije privirit.*

Logoraš, **Egon Berger**, je ovako opisao zvijerstva počinjena u Jasenovcu, od strane jednog od ustaških komandanta logora, fra Filipović-Majstorovića:"

*Svećeničko lice fra Majstorovića, obučeno u elegantno odijelo, našminkano i napudrano, u zelenom lovačkom šeširu, sa nasladom je posmatralo žrtve. Prišao je djeci, čak ih je i pomilovao po glavi. Društvu se priključio Ljubo Miloš i Ivica Matković. Fra Majstorović reče majkama: sada će biti krštenje njihove djece. Oduzeli su majkama djecu, a dijete koje je nosio fra Majstorović u svojoj dječijoj nevinosti milovalo je našminkano lice svoga ubojice. Majke, izbezumljene, uočile su situaciju. Nude svoje živote tražeći milost za mališane. Dvoje djece su metnuli na zemlju, dok je treće bačeno kao lopta u zrak, a fra Majstorović, držeći u ruci bodež okrenut prema gore tri puta je promašio, dok je četvrti put uz šalu i smijeh, dijete ostalo nataknuto na bodež. Majke su se bacale po zemlji čupajući kose, a kad su počele strahovito vikati, ustaški stražari 14. osječke satnije odveli su ih i likvidirali. Kad je sve troje djece tako svirepo stradalo, tri dvonožne zvijeri su međusobno davali novac, jer izgleda da su se kladili tko će prije nataknuti dijete na bodež.*

Iz izvješća taljanskog poručnika **Dr. Stazzi Santo**-a o iskopavanju u ustaškom logoru na otoku Pagu, gdje je ubijeno 8.000 ljudi, od kojih su 2-3.000 bili Židovi, ostali Srbi (talijanska medicinska služba je obavila kratku istragu na području Jadovne, Gospića i otoka Paga, gdje su otkrili dokaze o 12.000 ljudi ubijenih od strane ustaša po tamošnjim logorima i jamama, u ljeto 1941):

*Radili smo metodički uklonit kamenje iz iskopane zemlje... Nakon prvih 5 do 20cm kopanja, vidjeli smo mnoge ruke, često vezane, bose noge, ponekad s cipelama, glave koje gledaju na gore ili s izloženim vratovima... Iako smo već navikli na udove i glave koje vire, bilo je nešto neobično u načinu na koji su zakopani... Dokaz da su bili pokopani smrtno- ranjeni, ali još uvijek živi, su bili iskrivljeni položaji i strašni izrazi lica na večini leševa.*

*Pronašli smo čahure strojnica blizu jame, a na mnogim leševima smo mogli vidjeti smrtne rane napravljane bodežima po prsima, leđima i vratu. Obje dojke jedne mlade žene su bile potpuno odsječene oštrim oružjem. U dvije jame smo pronašli smo samo žene i djecu, dok su u drugima muškarci, žene i djeca bili pokopani zajedno. Na taj način smo [iskopali i] spalili 791 leševa ... Od tih leševa bilo je: 407 muškaraca, 293 žena, 91 djece u dobi od 5 do 14 godina. Tu je billa i jedna beba od 5 mjeseci.*
Svjedočanstvo mostarskog biskupa **Alojzije Mišića**, o masovnim ustaškim ubojstvima oko Mostara tokom prvih 6 mjeseci rata, iz pisma poslato nadbiskupu Stepincu 7.11.1941.

*Ljude se hvatalo ko zvjerinje. Klalo, ubijalo – žive u ponor bacalo. Ženske, majke s djecom, odrasle djevojke, djecu žensku i mušku bacali su u jame. Podžupan u Mostaru g.[ospodin] Baljić, javno izgovara, ko činovnik, mora bi da šuti ne da telali, da je u Ljubinju samo u jednu jamu 700 shizmatika [pravoslavca] bačeno. Od Mostara i Čapljine odvezla je željeznica šest punih vagona žena, majka i djevojaka, djece ispod deset godina do stanice Šurmanci, gdje su izvagonirani, odvedeni u brda, žive matere s djecom bacali u duboke propunte. Sve je strmoglavljeno i ubijeno. U župi Klepci iz okolnih sela N. N. 3.700 shizmatika [pravoslavaca] ubijeno je. Jadnici, bili su mirni. Dalje ne nabrajam. Predaleko bih otišao. U samom gradu Mostaru na stotine ih je vezalo, odvodilo izvan grada pa ko živine ubijali*

Poslijeratna suđenja
--------------------

*Glavni članak: Posleratna suđenja u Jugoslaviji*
Sprovođenje Ljuba Miloša na suđenje pred Vrhovnih sudom SR Hrvatske 1948.

|  |
| --- |
|  |

Poricanje genocida u Nezavisnoj Državi Hrvatskoj
------------------------------------------------

Negacija, negiranje ili poricanje genocida u NDH je izraz kojim se u najširem smislu označavaju stavovi i tvrdnje koje osporavaju i negiraju genocid Srba, Židova i Roma u Nezavisnoj Državi Hrvatskoj (NDH). Po znanstvenom radu profesorke Fakulteta političkih znanosti, Sveučilišta u Zagrebu Mirjane Kasapović, narativ poricatelja čine tri glavne postavke:

* NDH je bila normalna onodobna protupobunjenička država koja nije koristila državni teror kako bi uništila vjerske i etničke zajednice koje su u ustaškoj ideologiji i politici bile određene kao prirodni ili organski neprijatelji te tvorevine, nego je primjenjivala ograničena legitimna sredstva borbe da bi se zaštitila od političkih pobunjenika;
* u NDH nisu izvršeni masovni zločini, a kamoli genocid, ni nad Srbima, ni nad Židovima, ni nad Romima; štoviše, glavne žrtve bili su Hrvati te zločine NDH treba desrbizirati i dejudeizirati;
* logor Jasenovac bio je samo radni i sabirni logor, a ne koncentracijski logor smrti, u koji je NDH privodila političke protivnike kako bi se zaštitila od njihova razornog djelovanja, a ne kako bi ih ubijala; pravi smrtonosni logor u Jasenovcu osnovala je tek jugoslavenska komunistička vlast poslije svršetka Drugoga svjetskog rata. Pokušavajući dekonstruirati "jasenovački mit", revizionisti zapravo nastoje dekonstruirati "mit o genocidu" u NDH, a time potpuno ili djelomice rehabilitirati NDH.

### Poricanje genocida nad Srbima

U posljednjih dvadesetak godina jedna skupina profesionalnih povjesničara i znanstvenika iz drugih disciplina, ali i znanstvenih amatera i političkih aktivista bavi se
poricanjem genocida u NDH te, posljedično, potpunom ili djelomičnom rehabilitacijom te političke tvorevine. Po znanstvenom istraživanju profesorke Sveučilišta u Zagrebu, Mirjane Kasapović, Autori revizionističkih djela većinom nisu društveni marginalci, nego su bili uposlenici ili suradnici nekih od središnjih obrazovnih, znanstvenih i društvenih institucija posredstvom kojih
su mogli ostvarivati nezanemariv utjecaj na politiku i društvo: Hrvatskih studija Sveučilišta u
Zagrebu, Instituta za hrvatsku povijest, Instituta društvenih znanosti "Ivo Pilar", Katoličkoga
bogoslovnog fakulteta, Filozofskog fakulteta Družbe Isusove, Filozofskog fakulteta u Zagrebu,
Hrvatskoga državnog arhiva, Hrvatske akademije znanosti i umjetnosti, Društva hrvatskih književnika, Matice hrvatske, Hrvatskog društva književnika, etabliranih izdavačkih kuća (Narodne
novine, Globus, Naklada Pavičić, Naklada Čić, Dom i svijet, Despot Infinitus i dr.), znanstvenih časopisa i novina, ponajprije Glasa koncila kao najutjecajnijeg glasila Katoličke crkve, portala i dr. Osim toga, djelovali su preko postojećih i novostvorenih organizacija civilnog društva:
Društva za istraživanje trostrukog logora Jasenovac, Hrvatskoga žrtvoslovnog društva, Hrvatske
družbe povjesničara "Dr. Rudolf Horvat", Hrvatske zajednice domovine i dijaspore, Hrvatskoga
kulturnog vijeća, Hrvatske kulturne zaklade, redovničke jezuitske organizacije "Družba Isusova", izdavača (primjerice, Croatiaprojekt), tiskanih i mrežnih medija, kakvi su tiskani tjednici
Hrvatski list i Hrvatsko slovo i mrežni tjednik Hrvatski fokus, brojnih portala itd. Te organizacije
nisu okupljale samo formalne članove, nego i širi krug "simpatizera" koji su sudjelovali u nekim
oblicima njihova djelovanja, primjerice na promocijama knjiga. Među njima je bilo bivših ministara, saborskih zastupnika, sudaca visokih sudova, veleposlanika i ostalih diplomata, uposlenika ministarstava i drugih državnih institucija, visokih crkvenih dostojanstvenika, književnika,
novinara i drugih poznatih ličnosti javnog života. I dok se za navedene etablirane društvene institucije ne može tvrditi da su potpuno ili većinom revizionistički usmjerene, navedene građanske organizacije i udruge potpuno su ili većinom revizionističke i pripadaju krajnjemu desnom
segmentu civilnog društva i politike.

### Poricanje genocida nad Židovima

*Glavni članak: Poricanje Holokausta*
### Poricanje genocida nad Romima

U suvremenoj revizionističkoj literaturi upadljivo je ignoriranje "romskog pitanja", odnosno sudbine Roma u NDH. Takav odnos ima dva glavna uzroka: kao prvo ustaška ideologija i politika – koje su primarno bile
zaokupljene moralnom, političkom i pravnom kriminalizacijom Srba i Židova kao "predtekstom" za njihovo fizičko uništavanje – Romima ili, nisu poklanjale posebnu pozornost; a kao drugo, revizionisti ne mogu interpretacijski izaći na kraj s "romskim pitanjem". Dok su Srbe i Židove od ideološki definiranih organskih neprijatelja hrvatske države pretvorili u deetnicizirane političke pobunjenike, "partizanske i četničke
bandite", Romi nisu značajno sudjelovali u oružanom pokretu otpora NDH. Kako
se njihova stradanja ne mogu objasniti uobičajenim revizionističkim narativom, ona
se naprosto ignoriraju. Njihova se sudbina u revizionističkoj literaturi nerijetko opisuje na blasfemičan način.
Tek od 2005. se pri predaji dokumenata Međunarodnom savezu za sjećanje na holokaust, genocid nad Romima i službeno eksplicitno pominje kao takav, što je pak bio preduslov za učanjenje Republike Hrvatske u pomenutu organizaciju.
To međutim nije dovjelo do promene stanja u društvu, te su septembra 2023, udruge hrvatskog predsjedništva Međunarodne alijanse za sjećanje na holokaust (IHRA) u suradnji s Unijom Roma Hrvatske Kali Sara i kancelarijom Pučkog pravobraniteljstva Republike Hrvatske organizirali Drugu međunarodnu konferenciju o genocidu nad Romima, u Zagrebu, s fokusom na borbu protiv negiranja i iskrivljavanja informacija o genocidu nad Romima počinjenom tijekom Drugog svjetskog rata. Svi sudionici su bili složni u zaključku kako se, nažalost, genocid nad Romima često poriče ili se o njemu ne govori, čak ni u akademskim krugovima. Naglasili su važnost rada sa zaposlenicima u obrazovnom sustavu koje je potrebno pripremiti za nastavu na ovu temu, uključujući i pružanjem kvalitetnih obrazovnih materijala.

Vidi još
--------

* Hronologija ustaških zločina 1941.
* Hronologija ustaških zločina 1942.
* Hronologija ustaških zločina 1943.
* Hronologija ustaških zločina 1944.
* Hronologija ustaških zločina 1945.
* Drugi svjetski rat u Jugoslaviji

| * p
* r
* u
 Nezavisna Država Hrvatska |
| --- |
| 

|  |  |  |  |
| --- | --- | --- | --- |
| Specifični članci | Koncentracioni logori | Ustaše | Otpor protiv NDH |
|  |
| 
* Velika Hrvatska
* Ustaše
* Srbofobija
* Genocid u NDH
* Katolička crkva i ustaše
* Ustaška vojnica
* Ustaška nadzorna služba
* Siegfried Kasche
* Crna legija
* SS divizija Handžar
* Zrakoplovstvo NDH
* Antipartizanske operacije u NDH
* Blajburška predaja

 | 
* Koncentracioni logori u NDH
* Logor Danica
* Logor Jadovno
* Logor Jasenovac
* Logor Jastrebarsko
* Logor Kerestinec
* Logor Kruščica
* Logor Lepoglava
* Logor Lobor
* Logor Sajmište
* Logor Caprag
* Logor Stara Gradiška

 | 
* Ante Pavelić
* Slavko Kvaternik
* Ivan Šarić
* Viktor Tomić
* Vjekoslav Luburić
* Ljubo Miloš
* Andrija Artuković
* Mile Budak
* Alojzije Stepinac
* Dinko Šakić
* Viktor Gutić
* Miroslav Filipović
* Fra Petar Berković
* Mladen Lorković

 | 
* **Ustanak u NDH 1941.**
* **Napadi na garnizone NDH**

* **Narodnooslobodilačka vojska Jugoslavije**
* Josip Broz Tito
* Ivan Gošnjak
* Nikola Demonja
* Nada Dimić
* Rade Končar
* Nikola Miljanović
* Franjo Ogulinac Seljo
* Marko Orešković
* Ivan Šibl

* **Četnici**
* Četnička ideologija
* Momčilo Đujić
* Ilija Trifunović-Birčanin

 |

 |

| * p
* r
* u
Drugi svjetski rat u Jugoslaviji |
| --- |
| Sukobljene strane | 

|  |  |
| --- | --- |
| Saveznici |  Narodnooslobodilačka vojska Jugoslavije  •  Komanda Srednjeg Istoka  •  Crvena armija |
| Osovina |  Wehrmacht  •  Italijani (do 1943.)  •  Bugari (do 1944.)  •  Ustaše i Domobrani  •  Nedićevci i Ljotićevci  •  Četnici ili JVuO (počeli kao Saveznici)  •  Slovenski domobrani  •  Balisti |

 |
| Vođe i vojskovođe | 

|  |  |
| --- | --- |
| Saveznici | Josip Broz Tito  • Arso Jovanović  • Peko Dapčević  • Koča Popović  • Sava Kovačević  • Ivo Lola Ribar  • Moša Pijade  • Kosta Nađ  • Edvard Kardelj  • Milovan Đilas  • Fitzroy MacLean  • Henry Maitland Wilson  • Fjodor Tolbuhin |
| Osovina | Alexander Löhr  • Maximilian von Weichs  • Franz Böhme  • Hans Felber  • Glaise-Horstenau  • Pirzio Biroli  • Mario Roatta  • Ante Pavelić  • Slavko Kvaternik  • Mladen Lorković  • Milan Nedić  • Dimitrije Ljotić  • Kosta Pećanac  • Dragoljub Mihailović  • Momčilo Đujić  • Pavle Đurišić  • Sekula Drljević  • Lav Rupnik |

 |
| Tok rata | 

|  |  |
| --- | --- |
| 1941.Ustanak | Aprilski rat  • Okupacija Jugoslavije  • Ustanak (u NDH  • u Crnoj Gori  • u Srbiji  • u Sloveniji)  • Bitka za Loznicu  • Užička republika  • Operacija Mačva  • Sastanak u Divcima  • Operacija Užice  • Pljevaljska bitka  • Olovo |
| 1942.Bihaćka Republika | Borbe za Istočnu Bosnu  • Operacija Trio  • Bitka na Kozari  • Pohod u Zapadnu Bosnu  • Bitka za Kupres  • Borbe za Livno  • Borbe za Jajce  • Operacija Alfa  • Bihaćka operacija  • Bihaćka republika |
| 1943.Kapitulacija Italije | Operacija Weiss  • Bitka za Prozor  • Bitka na Neretvi  • Ofanziva NOVJ u Lici  • Operacija Schwarz  • Bitka na Sutjesci  • Kapitulacija Italije  • Bitka za Split  • Bitka za Tuzlu  • Antiosovinska ofanziva JVuO (Višegrad)  • Bitka za Sanski Most  • Romelova ofanziva  • Bitka za Glinu  • Bitka za Livno  • Operacija Kugelblitz  • Zimske operacije |
| 1944.Bitka za Srbiju | Bitka za Ivanjicu  • Februarski pohod  • Operacija Bura  • Prodor NOVJ u Srbiju  • Desant na Korčulu  • Desant na Drvar  • Bitka za Podgorač  • Bitka za južnu Srbiju  • Andrijevička operacija  • Durmitorska operacija  • Operacija Ratweek  • Bitka na Jelovoj gori  • Bitka za Prijedor  • Bitka za Banja Luku  • Bitka za Brač  • Beogradska operacija  • Bitka za Travnik  • Batinska bitka  • Bitka za Koprivnicu  • Bitka za Knin  • Proboj Armijske grupe E iz Grčke  • Proboj četnika i Nemaca iz Srbije (iz Crne Gore)  • Četnička ofanziva u istočnoj Bosni |
| 1945.Oslobođenje | Sremski front  • Mostarska operacija  • Sarajevska operacija  • Bosanska golgota • Bitka na Lijevča polju  • Karlovačka operacija  • Riječka operacija  • Tršćanska operacija  • Bitka na Zelengori  • Blajburška predaja |

 |
| Ratni zločini (spisak osuđenih) | 

|  |  |
| --- | --- |
| Logori | Jasenovac  • Sajmište  • Banjica  • Jadovno  • Jajinci  • Topovske šupe  • Stara Gradiška  • Šabac  • Niš  • Lepoglava  • Jastrebarsko |
| Pokolji | Blagaj  • Vrginmost  • Drvar  • Grahovo  • Glina  • Skela  • Šabac  • Kraljevo  • Kragujevac  • Valjevo  • Novi Sad  • Drakulić  • Zabiokovlje  • Imotski-Ljubuški  • Gata  • Prozor  • Bijelo Polje  • Priboj-Pljevlja-Čajniče-Foča  • Vranić  • Rača  • Drugovac  • Blajburg |

 |
| Vidi još: Holokaust • Narodnooslobodilačka borba • Osovinske operacije • Saveznici i Jugoslavija • Napadi na garnizone NDH • Antipartizanske operacije u NDH • Kolaboracija četnika • Demografski gubici |

| * p
* r
* u
Genocid |
| --- |
| Osnovni pojmovi | 
* **Genocid**
* Kulturocid
* Democid
* Etničko čišćenje
* Etnocid
* Genocidno silovanje
* Utilitarni genocid
* Dvostruki genocid
	+ Jedinstvenost Holokausta
	+ Ruandski genocid

 |
| Historija(spisak po žrtvama) | 

|  |  |
| --- | --- |
| Autohtoni narodi | 
* Dzungarski genocid (1755–1758)
* *Manifest Destiny*
	+ Deportacija Indijanaca, 1830e
	+ Kalifornijski genocid, 1848–1873
* Čerkeski genocid (1864–1867)
* Genocid nad Selk'namima (1890e–1900e)
* Genocid nad narodima Herero i Namaqua (1904–1907)
* Grčki genocid (1913–1922)
* Asirski genocid (1914–1925)
* Armenski genocid (1915–1923)
* Libijski genocid (1925–1932)

 |
| Sovjetski genocidi | 
* **Sovjetske deportacije**
* Glad u Sovjetskom Savezu
	+ Holodomor, 1931–1933
	+ Kazačka katastrofa, 1930–1933
* Deportacije iz Drugog svjetskog rata
	+ Kalmici, 1943
	+ Čečeni i Inguši, 1944
	+ Krimski Tatari, 1944

 |
| Holokaust (1941–1945) | 
* Konačno rješenje
* *Porajmos*
* Zločini nad Poljacima
* Zločini nad ratnim zarobljenicima
* Holokaust u Nezavisnoj Državi Hrvatskoj
* Holokaust u Srbiji

 |
| Hladnoratovski genocidi | 
* Bangladeški genocid (1971)
* Burundijski genocid (1972)
* Genocid u Istočnom Timoru (1974–1999)
* Kambodžanski genocid (1975–1999)
* Gvatemalski genocid (1981–1983)
* Genocid nad Kurdima (1986–1989)
* Genocid nad klanom Isaaq (1988–1989)

 |
| Suvremeni genocidi | 
* Burundijski genocid (1993)
* Ruandski genocid (1994)
* Bosanski genocid (1992–1995)
* Darfurski genocid (2003–*traje*)
* ISIL-ovi genocidi
	+ Jazidski genocid, 2014–*traje*
	+ Šijitski genocid, 2014–2017
	+ Progoni kršćana, 2014–*traje*

 |

 |
| Povezane teme | 
* Genocidi kroz historiju
* Logor smrti
* Učinci genocida na mladež

 |